Ragnfrid Trohaug tok International Baccalaureate på United World College of the Atlantic i Wales. Senere fullførte hun Forfatterstudiet i Bø ved Høgskolen i Telemark og tok cand.mag fra universitetet i Bergen med fagene litteraturvitenskap, kunsthistorie og spansk. I 2005 og 2006 vikarierte hun som forlagsredaktør for barnebøker i Mangschou, Bergen. Fra 2006 til 2017 var hun barnebokredaktør i Samlaget, hvor hun overtok etter Guri Vesaas. I 2018 ble hun forlagssjef i Cappelen Damm Barn og unge.